stanford-oval/wikipedia huggingface dataset:
Ammunnan maailmanmestaruuskilpailut 1913
Mitalistit

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 300 m vapaakivääri, asennot  | Konrad Stäheli  Sveitsi | 1 030 | Caspar Widmer  Sveitsi | 994 | Mathias Brunner  Sveitsi | 985 |
| 300 m vapaakivääri, asennot, joukkueet |  Sveitsi Mathias Brunner Jean Reich Konrad Stäheli Caspar Widmer Ernst Uhler | 4 959 |  Ranska Eugene Balme Paul Colas Albert Courquin Leon Johnson Achille Paroche | 4 767 |  Yhdysvallat Ernest Eddy Frederic Heidenreich John Kneubel Cedric Long Edward Sweeting | 4 578 |
| 300 m vapaakivääri, makuu | Achille Paroche  Ranska | 358 | Konrad Stäheli  Sveitsi | 355 | John Kneubel  Yhdysvallat | 354 |
| 300 m vapaakivääri, polvi | Konrad Stäheli  Sveitsi | 352 | Mathias Brunner  Sveitsi | 346 | Jean Reich  Sveitsi | 344 |
| 300 m vapaakivääri, pysty | Caspar Widmer  Sveitsi | 334 | Konrad Stäheli  Sveitsi | 323 | Albert Courquin  Ranska | 313 |
| 300 m sotilaskivääri, asennot | Mauritz Eriksson  Ruotsi | 485 | Benjamin Tealdi  Argentiina |  | Adrian Mendez  Argentiina |  |
| 300 m sotilaskivääri, makuu | Gregorio Pereyra  Argentiina | 186 | Yanez  Argentiina |  | Ernest Eddy  Yhdysvallat |  |
| 300 m sotilaskivääri, polvi | Tönnes Björkman  Ruotsi | 165 | John Nilsson  Ruotsi |  | Otto Christiansson  Ruotsi |  |
| 300 m sotilaskivääri, pysty | Mauritz Eriksson  Ruotsi | 154 | Pourquala  Argentiina |  | Paul Colas  Ranska |  |
| 50 m vapaapistooli | Vilhelm Carlberg  Ruotsi | 486 | Alfred Lane  Yhdysvallat | 486 | Casimir Reuterskjöld  Ruotsi | 477 |
| 50 m vapaapistooli, joukkueet |  Yhdysvallat James Snook John Dietz Alfred Lane Clarence McCutcheon Parmly Hanford | 2 325 |  Ranska Jean Carrere Girardot Leon Johnson Andre Regaud Louis Percy | 2 234 |  Ruotsi Vilhelm Carlberg Otto Christiansson Sigvard Hultcrantz Robert Loewman Casimir Reuterskjöld | 2 228 |
Anatoli Polyvoda

| Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Mitalit> Maa:   Neuvostoliitto.Miesten koripallo. Olympialaiset  | Maa:   Neuvostoliitto> Miesten koripallo. |
| --- | --- | --- | --- |
|  Kultaa | München 1972 |  |  |
|  Pronssia | México 1968 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Uruguay 1967 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Suomi 1967 |  |  |
|  Kultaa | Italia 1969 |  |  |
|  Kultaa | Länsi-Saksa 1971 |  |  |
Anatoli Ivanovytš Polyvoda (ukr. Анатолій Іванович Поливода, ven. Анатолий Иванович Поливода, Anatoli Ivanovitš Polivodа, 29. toukokuuta 1947 Jenakijeve, Ukrainan SNT – 22. tammikuuta 2024) oli Neuvostoliittoa edustanut ukrainalainen koripalloilija.
Polyvoda saavutti Neuvostoliiton joukkueessa kesäolympialaisista kultaa Münchenissä 1972 ja pronssia Méxicossa 1968, MM-kilpailuista kultaa vuonna 1967 ja EM-kilpailuista kultaa vuosina 1967, 1969 ja 1971.
Ammunnan maailmanmestaruuskilpailut 1912

Vuoden 1912 ammunnan maailmanmestaruuskilpailut järjestettiin Bayonne Biarritzissa. Kilpailut olivat kuudennettoista maailmanmestaruuskilpailut ammunnassa. Ohjelmassa oli vapaakivääri, vapaapistooliammunta sekä sotilaskiväärikilpailut. Kiväärillä ammuttiin jostakin syystä 271 metrin matkalta, joten tulokset eivät ole ennätyskelpoisia.
Mitalistit

| Laji: | Kultaa: | Kultaa: | Hopeaa: | Hopeaa: | Pronssia: | Pronssia: |
| --- | --- | --- | --- | --- | --- | --- |
| 271 m vapaakivääri, asennot  | Konrad Stäheli  Sveitsi | 1 078 | Paul van Asbroeck  Belgia | 1 038 | Marcel Mayer de Stadelhofen  Sveitsi | 1 036 |
| 271 m vapaakivääri, asennot, joukkueet |  Sveitsi Caspar Widmer Fritz Kuchen Mathias Brunner Marcel Mayer de Stadelhofen Konrad Stäheli | 5 172 |  Ranska Paul Colas Albert Courquin Husson Leon Johnson Andre Parmentier | 5 027 |  Alankomaat Antonius Bouwens Pieter Brussaard Antonie de Gee Uylke Vuurman Gerard van den Bergh | 5 010 |
| 271 m vapaakivääri, makuu | Konrad Stäheli  Sveitsi | 367 | Paul Colas  Ranska | 358 | Husson  Ranska | 357 |
| 271 m vapaakivääri, polvi | Konrad Stäheli  Sveitsi | 374 | Marcel Mayer de Stadelhofen  Sveitsi | 364 | Fritz Kuchen  Sveitsi | 357 |
| 271 m vapaakivääri, pysty | Riccardo Ticchi  Italia | 345 | Paul van Asbroeck  Belgia | 338 | Konrad Stäheli  Sveitsi | 337 |
| 271 m sotilaskivääri, asennot 3 x 20 | Julio Castro del Rosario  Espanja | 506 | Fritz Kuchen  Sveitsi |  | Konrad Stäheli  Sveitsi |  |
| 271 m sotilaskivääri, makuu | Julio Castro del Rosario  Espanja | 179 | Harry Simon  Yhdysvallat |  | Alfredo Galli  Italia |  |
| 271 m sotilaskivääri, polvi | Fritz Kuchen  Sveitsi | 178 | Riccardo Ticchi  Italia |  | Lebet  Ranska |  |
| 271 m sotilaskivääri, pysty | Ernest Eddy  Yhdysvallat | 166 | Gian Cantoni  Italia |  | Julio Castro del Rosario  Espanja |  |
| 50 m vapaapistooli | Paul van Asbroeck  Belgia | 540 | Paul Maujean  Ranska | 535 | Caspar Widmer  Sveitsi | 527 |
| 50 m vapaapistooli, joukkueet |  Belgia Paul van Asbroeck Philippe Cammaerts Charles Paumier du Verger Norbert van Molle Serruys | 2 570 |  Ranska Andre Barbillat Jean Carrere Andre de Castelbajac Paul Maujean Andre Regaud | 2 562 |  Italia Alfredo Galli Raffaele Frasca Luigi Moretto Giuseppe Mussino Riccardo Ticchi | 2552 |
Anatoli Rjabov

Anatoli Pavlovitš Rjabov (ven. Анатолий Павлович Рябов; 16. huhtikuuta 1894, Itšalkin piiri, nykyinen Mordvan tasavalta – 23. toukokuuta 1938, Saransk) oli ersäläinen kielitieteilijä, professori, opettaja ja mordavalaisten kansallistunnon uudelleenkohottaja.
Rjabov syntyi talonpojan perheeseen. Hän meni kouluun, mutta lopetti opintonsa isänsä kuolemaan. Vuonna 1912 hän aloitti filologian opinnot. Hän valmistui vuonna 1916 opiskeltuaan latinaa, englantia ja äidinkielensä sukukieliä viroa ja suomea. Kun hän oli työskennellyt neljä vuotta opettajana, hän alkoi järjestellä ersän ja mokšan kielten kouluopetusta. Vuonna 1923 Rjabov oli perustamassa mordavalaisten Sõrgozema-seuraa (suom. 'Herääminen'), jonka toimintaan liittyi myös kuorolaulantaa. Kuoroa johti Rjabov, ja radioesiintymisensä jälkeen kuoro sai valtavasti ihailijakirjeitä muilta mordvalaisilta ympäri Neuvostoliittoa.
Mordvan tasavallan perustamisen jälkeen Saranskiin avattiin pedagoginen instituutti, jonne Rjabov siirtyi työskentelemään jättäen kuorotoiminnan. Ajan kuluessa Rjabov ansioitui erityisesti ersän kielen tuntijana ja kehittäjänä.
Liiallinen aktiivisuus ersän kielen ja kulttuurin parissa kiinnitti kuitenkin NKVD:n huomion. Kesäkuun 5. päivä vuonna 1937 Rjabovista annettiin pidätysmäräys. Myös Anatolin vaimo pidätettiin. Heitä syytettiin vakoilusta Suomen ja Viron hyväksi. Anatoli Rjabov teloitettiin 23. toukokuuta 1938 osana Stalinin vainoja, joissa teloitettiin myös muuta mordvalaisälymystöä. Hänen hautapaikkansa on tuntematon.
Rjabovin syntymäpäivää on juhlittu Virossa ersän kielen päivänä vuodesta 1998 alkaen. Suomessa päivää ovat juhlistaneet M. A. Castrénin seura ja Sukukansojen ystävät vuodesta 1999 alkaen.
Luettelo Réunionin kantoneista

Luettelo Réunionin kantoneista käsittää Ranskan merentakaisen departementin, Réunionin, kantonit. Vuodesta 2015 lähtien saari on jaettu 25 kantoniin.
Luettelo

| 0 | 1 | 2 |
| --- | --- | --- |
|  L'Étang-Salé  Le Port  La Possession  Saint-André 1  Saint-André 2  Saint-André 3  Saint-Benoît 1  Saint-Benoît 2  Saint-Denis 1  |  Saint-Denis 2  Saint-Denis 3  Saint-Denis 4  Saint-Joseph  Saint-Leu  Saint-Louis 1  Saint-Louis 2  Saint-Paul 1  Saint-Paul 2  |  Saint-Paul 3  Saint-Pierre 1  Saint-Pierre 2  Saint-Pierre 3  Sainte-Marie  Le Tampon 1  Le Tampon 2  |
Lykoúrgos Logothétiksen linna

| Lykoúrgos Logothétiksen linna> Κάστρο του Λυκούργου Λογοθέτη |
| --- | --- |
 Lykoúrgos Logothétiksen linna.
Sijainti:  Pythagóreio, Anatolikí Sámos, Etelä-Egean saaret, Kreikka
Koordinaatit:  37°41′19″N, 26°56′23″E
Rakennustyyppi:  linna
Valmistumisvuosi:  1824–1827
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Lykoúrgos Logothétiksen linna (kreik. Κάστρο του Λυκούργου Λογοθέτη, Kástro tou Lykóurgou Logothéti), myös Lykoúrgos Logothétiksen torni (Πύργος του Λυκούργου Logothéti, Pýrgos tou Lykóurgou Logothéti), on linna Pythagóreion kylässä Sámoksen saarella Kreikassa.
Historia

Linnan paikka on toiminut linnoituskukkulana jo antiikin ajasta lähtien, ja arkaaisella kaudella siellä oli antiikin Samoksen kaupungin linnoitteita, jotka suojasivat kaupungin satamaa. Antiikin aikaisia löytöjä on myös hellenistiseltä ja roomalaiselta kaudelta. Keskiajalla linnan paikalla oli bysanttilainen linna. Se oli rakennettu 600-luvulla arabien uhan lisäännyttyä. Linna oli genovalaisten käytössä 1300-luvulla ja hylättiin vuonna 1475.
Nykyisen tornimaisen linnan rakennutti Lykoúrgos Logothétis, joka johti saaren kapinaa turkkilaisia vastaan Kreikan vapaussodan aikaan. Rakentaessa hyödynnettiin varhaisemman linnan tornin jäänteitä. Linnan rakentaminen alkoi vuonna 1824 ja se valmistui vuonna 1827.
Linna toimi alussa Logothétiksen hallinnon hallintorakennuksena saarella. Hän joutui lähtemään sieltä vuonna 1834 Sámoksen kapinan päätyttyä, koska saari ei voinut vielä liittyä itsenäistyneeseen Kreikkaan. Tämän jälkeen torni oli turkkilaisten hallussa, mutta se hylättiin vuonna 1840. Vuonna 1863 linna tuli Sámoksen ruhtinaskunnan omistukseen.
Rakennukset

Linna sijaitsee merenrannalla Pythagóreion kylän lounaispuolella. Se koostuu tornista, jossa on korotettu pohjakerros ja sen yläpuolella kaksi muuta kerrosta. Torni on kunnostettu ja toimii nykyisin museona, joka esittelee Pythagóreion bysanttilaisaikaisia löydöksiä sekä koko saaren historiaa myöhäisantiikista 1800-luvulle.
Tornin ympärillä on varhaisempia raunioita varhaiskristilliseltä ja bysanttilaiselta ajalta. Kukkulan itäosassa on kolmen basilikakirkon jäänteet 400-luvulta. Yhden niistä arvellaan toimineen saaren piispankirkkona. Arkeologisen alueen ympärillä on bysanttilaisen linnan muuriosia. Linna oli suorakulmion muotoinen ja siinä oli neliskulmaisia ja pyöreitä torneja.
Heti tornin vieressä sijaitsee Vapahtajan kirkastumisen (Metamórfosis tou Sotíros) kirkko, joka rakennettiin myös Logothétiksen aloitteesta vuonna 1831 tai 1833 turkkilaisista saadun meritaisteluvoiton kunniaksi.
Aiheesta muualla

Kuvia tai muita tiedostoja aiheesta Lykoúrgos Logothétiksen linna Wikimedia Commonsissa
Linna mereltä nähtynä.
Bysanttilaisen linnan raunioita.
Bysanttilaisen linnan raunioita.
Länsinummen koulu

Länsinummen koulu on koulu Pietarsaaren kaupungissa. Koulussa järjestetään yleisopetuksen perusopetusta vuosiluokille 1–5 sekä erityisopetusta vuosiluokille 1–9. Länsinummen koulu otettiin käyttöön vuonna 1984. Koulussa on Runeberginsali-niminen liikunta- ja juhlasali, jota käytetään konserttisalina.
Lineaarinen interpolaatio

Kahden tunnetun pisteen (punaiset) väliin on sovitettu interpolaatiosuora, jolla oleva piste (sininen) on eräs interpoloitavista pisteistä.
Lineaarinen interpolaatio on matematiikassa approksimaatiomenetelmä, jossa sovituskäyrinä käytetään lineaarisia polynomeja eli suoria. Lineaarisella interpolaatiolla halutaan yleensä laskea tunnettujen pisteiden välistä puuttuvia pisteitä, mutta sitä käytetään myös täydentämään taulukkoarvojen välistä puuttuvia arvoja. Toisinaan halutaan määrittää lineaarisen funktion lauseke tai sitä kuvaava suoran yhtälö (interpolaatiosuora tai myös interpolantti), jolla interpolaation voi suorittaa. Joskus vain lasketaan lineaarinen funktio, jolla approksimoidaan mutkikkaampaa funktiota.
Kahden pisteen välinen interpolointi

Jos ilmiöstä tunnetaan vain kaksi havaintopistettä  (x_{0},y_{0}) ja  (x_{1},y_{1}), voidaan pisteitä yhdistävältä suoralta määrittää mikä tahansa piste  (x,y) interpoloimalla. Tarvittavan suoran yhtälö määritetään seuraavasti. Kollineaariset pisteet muodostavat samansuuruiset erotusosamäärät eli suoran kulmakertoimet
Ratkaisemalla yhtälöstä muuttuja y, joka saadaan kohdassa x, tulee yhtälöstä
Tällä voidaan interpoloida minkä tahansa välillä  [x_{0},x_{1}] olevan x-kohdan y-koordinaatin arvo. Jos liikutaan välin ulkopuolella, voidaan samalla yhtälöllä suorittaa lineaarisen ekstrapoloinnin.
Yhtälö voidaan myös kirjoittaa siten, että kertoimet  \scriptstyle {\frac {x-x_{0}}{x_{1}-x_{0}}} ja  \scriptstyle {\frac {x-x_{1}}{x_{1}-x_{0}}} ovat painotetun aritmeettisen keskiarvon painokertoimia, jotka voidaan tulkita olevan interpoloitavan pisteen etäisyyksiä välin päätepisteistä. Tämä yhtälö kirjoitetaan silloin muodossa
eli
missä painot  L_{i}(x) ovat Lagrangen kertojapolynomit.
Kahden pisteen välinen interpolointi > Virhe

Jos y-koordinaatit ovat tunnetun funktion arvoja  y=f(x) ja jos funktiolla on toinen derivaatta olemassa, voidaan funktion interpoloinnissa tehtyä maksimivirhettä arvioida lausekkeella
Luku  t on jokin välin  [x_{0},x_{1}] luku, jolla virhe suurenee maksimiarvoonsa. Toinen tapa arvioida virhettä on laskea funktion ja interpolantin välinen erotus
ja tutkia sen suuruus suljetun välin  [x_{0},x_{1}] ääriarvotehtävänä.
Usean pisteen lineaarinen interpolointi

Jos tarvitaan interpolointi, joka ulottuu usean pisteen  (x_{0},y_{0}),(x_{1},y_{1}),\dots ,(x_{n},y_{n}) yhteiselle alueelle  [x_{0},x_{n}], voidaan interpolaatio suorittaa kullekin perättäisen pisteparin välille kahden pisteen välisenä interpolointina. Saadut interpolaation arvot muodostavat jatkuvan käyrän, joka kulkee kaikkien pisteiden kautta, mutta käyrä ei ole derivoituva tunnetuissa pisteissään. Se ei ole sileä, mutta se on jatkuva (merkitään  \mathbb {C} ^{0}). Funktiota, joka määritellään kullekin välille erikseen, kutsutaan paloittaiseksi funktioksi.
Sovelluksia

Lineaarisen interpoloinnin varhainen käyttö liittyi taulukkoarvojen välistä puuttuvien lukujen laskemiseen. Kahden taulukkoarvon välisiä arvoja interpoloidaan ja taulukkoarvojen ulkopuolisia arvoja ekstrapoloidaan.
Jos esimerkiksi funktion laskeminen on työlästä, funktiota ei voi jollakin välillä laskea, funktion lauseketta ei kaikkialla tunneta, funktion nollakohtaa ei pystytä laskemaan, funktiota ei pystytä suoraan derivoimaan tai integroimaan, niin approksimoimalla funktio interpolaatiosuoralla tai -käyrällä voidaan erilaiset vaikeudet sivuttaa. Esimerkiksi funktion nollakohdan laskeminen saattaa alkuperäisen lausekkeen avulla olla algebrallisesti mahdotonta, mutta korvaamalla funktion lauseke hetkeksi suoralla, voidaan arvio nollakohdasta määrittää nopeasti. Tähän ajatukseen perustuvat esimerkiksi Newtonin menetelmä ja sekanttimenetelmä, jotka hakevat nollakohtaa interpoloimalla tai ekstrapoloimalla approksimoitavaa suoraa. Määrätyn integraalin määritys funktiolle, jonka lausekkeen integrointi on vaikeaa ja josta tunnetaan vain pisteitä, voidaan tehdä puolisuunnikassäännöllä. Siinä funktio korvataan funktiota seuraavalla murtoviivalla, jota on helppo integoida.
Menetelmän kehittäminen > Tarkkuus

Mikäli lineaarisuus aiheuttaa liikaa virhettä tai pisteissä oleva derivoituvuuden puute on hankalaa, voidaan suorat korvata korkeamman asteen polynomeilla kuten esimerkiksi kuutiosplineillä.
Menetelmän kehittäminen > Useat ulottuvuudet

Lineaarista interpolatiota käytetään yleisesti myös kaksi- ja kolmeulotteisissa tapauksissa. Mikään ei estä käyttämästä sitä myös useampiulotteisissa tilanteissa. Kaksiulotteisena sitä kutsutaan bilineaariseksi interpolaatioksi ja kolmiulotteisena trilineaariseksi interpolaatioksi. Kaksiulotteisessa interpolaatiossa voidaan annettujen kolmen pisteen muodostaman kolmion sisäosa interpoloida, jolloin arvot muodostavat lineaarikombinaationa tasomaisen arvojoukon. Joskus alue jaetaan suorakulmaiseen hilaan, jolloin interpoloidaan neljää pistettä ja lineaarikombinaatio antaa paraboloidimaisen arvojoukon. Tällä menetelmällä voidaan luoda esimerkiksi maaston mittauspisteiden korkeusarvoista kumpuileva kolmiulotteinen kartta.
Menetelmän kehittäminen > Splinit

Vaihtamalla lineaariset suorat mutkitteleviin käyriin, saadaan menetelmän tarkkuutta ja soveltuvuutta parannettua. Eräs tunnettu käyräjoukko muodostuu erityyppisistä splineistä. Myös korkeampiasteisia polynomeja käytetään yleisesti.
Historia

Muinaisesta Babyloniasta, ja erityisesti nuolenpääkirjoituksissa Urukista ja Babylonista (noin 300 eaa.), tunnetaan esimerkkejä lineaarisen interpolaation käytöstä. Interpolaatiota käytettiin pääasiassa astronomisten kalentereiden havaintoluetteloiden tihentämisessä. Sään takia puuttuvia mittaushavaintoja luotiin puuttuville päiville interpoloimalla ne viereisistä mitatuista arvoista. Niillä myös ekstrapoloitiin eli ennustettiin taivaan tapahtumia taulukoiden pohjalta. Muinaisten kreikkalaisten kirjoituksissa löytyy esimerkkejä interpoloinnista. Hipparkhos (noin 100 eaa.) käytti sitä laskiessaan trigonometrisiä taulukoita ympyrän jänteiden pituuksista. Myös Ptolemaios käytti interpolaatiota yrittäessään helpottaa raskaita laskutehtäviään muun muassa kirjassaan Almagest (100 jaa.). Kiinassa ja Intiassa oli jo käytössä toisen asteen interpolaatiomenetelmiä 600- ja 800-luvuilla jaa. Ennen niiden käyttöönottoa oli ilmeisesti ollut käytössä lineaarisia interpolointimenetelmiä.
Aiheesta muualla

Laskuri: Linear interpolation
Karttunen, Hannu: Interpolointi[vanhentunut linkki]
Lähteenmäki, Matti: Interpolointi[vanhentunut linkki], TamK
Seitsemän pistettä interpoloituna. Syntyvää käyrää voi kutsua murtoviivaksi.
Alphonsus Augustus Sowada

Alphonsus Augustus Sowada
Alphonsus Augustus Sowada OSC (23. kesäkuuta 1933 Avon, Minnesota, Yhdysvallat – 11. tammikuuta 2014) oli Indonesiassa toiminut roomalaiskatolinen piispa. Hänet vihittiin papiksi 31. toukokuuta 1958 ja nimitettiin Agatsin hiippakunnan johtoon 29. toukokuuta 1969. Piispaksi vihkiminen seurasi 23. marraskuuta. Pääkonsekraattorina toimi Joseph Mees, jota avustivat Herman Tillemans ja Rudolf Joseph Manfred Staverman.
Sowada erosi tehtävistään piispana 9. toukokuuta 2001.
Alp

| Alp |
| --- | --- |
 Coma Oriola -kanjoni Masellassa, Alpissa.
 Alpin sijainti.
 Alp
 Koordinaatit: 42°22′31″N, 1°53′19″E 
Valtio:  Espanja
Itsehallintoalue:  Katalonia
Maakunta:  Girona
Comarca:  Baixa Cerdanya
Hallinto:  
 – Asutustyyppi:  Kunta
 – Pormestari:  Ramón Moliner Serra
Pinta-ala:  
 – Kokonaispinta-ala:  44.3 km²
Korkeus:  1 158 m
Väkiluku (2015):  1 595
 – Väestötiheys:  39.2 as./km²
Aikavyöhyke:  UTC+1
 – Kesäaika:  UTC+2
Postinumero:  17538
 
 www.ddgi.es/alp 
Infobox OKVirheellinen NIMI-arvo: 
Alp on kunta Baixa Cerdanyan comarcassa, Gironan maakunnassa, Katalonian itsehallintoalueella, Espanjassa. Kunnan pinta-ala on 44,3 neliökilometriä ja asukkaita siellä on noin 1600 (2015).
Alpin naapurikunnat ovat Das lännessä, Fontanals de Cerdanya pohjoisessa ja Puigcerdà koillisessa. Lounaassa kunta rajautuu Berguedàn comarcaan ja kaakossa Ripollèsin comarcaan ja Ranskalle kuuluvaan Pyrénées-Orientalesin departementtiin.
Alpista on matkaa Puigcerdàan 9 kilometriä, La Seu d'Urgelliin 41,5 km, Andorran pääkaupunkiin Andorra la Vellaan 60,8 km, Gironaan 133,6 km ja Katalonian pääkaupunkiin Barcelonaan 141,2 km.
Kunnan alueella sijaitsevia nähtävyyksiä ovat muun muassa Església de Sant Pere -kirkko ja Capella de la Divina Pastora -kappeli. Alpin alueella sijaitsevat lisäksi luonnonpuistot El riu Alp, La Molina, Masella, Paratge de L'Avetà, Paratge de la Font dels Ocells ja Paratge de la Font del Bosquet.
La Molina ja Masella ovat Alpissa sijaitsevia hiihtokeskuksia.
Aiheesta muualla

Kuvia tai muita tiedostoja aiheesta Alp Wikimedia Commonsissa
Kunnan kotisivut (katalaaniksi)
Kunta Municatin sivuilla[vanhentunut linkki] (katalaaniksi)
Kunta Idescatin sivuilla (katalaaniksi)
Baixa Cerdanyan kunnat
Alp
Bellver de Cerdanya
Bolvir
Das
Fontanals de Cerdanya
Ger
Guils de Cerdanya
Isòvol
Lles de Cerdanya
Llívia
Meranges
Montellà i Martinet
Prats i Sansor
Prullans
Puigcerdà
Riu de Cerdanya
Urús
Alice Kober

Alice Elizabeth Kober (23. joulukuuta 1906 New York – 16. toukokuuta 1950 New York) oli yhdysvaltalainen klassisten kielten tutkija, joka parhaiten tunnetaan mykeneläiseen kulttuuriin liittyneen lineaari-B-kirjoituksen selvittämiseen johtaneista laajoista tutkimuksistaan.
Perhetausta ja koulutus

Kober syntyi Yorkvillessä Manhattanilla. Hänen perheensä oli muuttanut Yhdysvaltoihin Unkarista. Hän opiskeli Hunter College High Schoolissa ja sai kesällä 1924 stipendin sijoituttuaan kolmanneksi New Yorkin kaupungin järjestämässä kilpailussa. Sadan dollarin vuotuinen stipendi mahdollisti hänen opiskelunsa Hunter Collegessa. Hänen pääaineensa oli latina ja hänet valittiin Phi Beta Kappa -opiskelijajärjestön jäseneksi. Hän valmistui maisteriksi Columbia Universitystä 1929 ja filosofian tohtoriksi 1932.
Työura Brooklyn Collegessa

Tohtorintutkintoa suorittaessaan Kober opetti Hunter Collegen eri osastoilla. Vuonna 1930 hänet nimitettiin tutkimusassistentiksi (assistant professor) Brooklyn Collegeen, missä hän teki elämäntyönsä.
Kober osasi lukuisia kieliä kuten heettiä, vanhaa irlantia, akkadin kieltä, tokaarilaisia kieliä, sumeria, vanhaa persiaa, baskia ja kiinaa. Hän opiskeli myös ainakin sanskriittia sekä arkeologiaa, mihin hän perehtyi kenttätöissä New Mexicossa.
Vuodesta 1944 alkaen Kober esitteli artikkelisarjassa yksityiskohtaisen analyysinsa käytössään olleissa Lineaari B -aineistoissa esiintyvien tiettyjen merkkien erityispiirteistä. Hänen selityksensä havainnoistaan poikkesivat tuolloisesta tutkimuksen valtavirrasta.
Kober ei koskaan avioitunut eikä tiettävästi seurustellutkaan, vaan asui leskiäitinsä kanssa. Hän oli ketjupolttaja ja kuoli todennäköisesti syöpään 43-vuotiaana vuonna 1950.
Käännös suomeksi
Luettelo Ranskan kunnista

Luettelo Ranskan kunnista on jaettu osiin departementeittain kuntien suuren määrän vuoksi:
Merentakaiset alueet

Merentakaiset departementit (départements d'outre-mer tai DOM):
| # | Departementti | Luettelo kunnista |
| --- | --- | --- |
| 971 | Guadeloupe | Luettelo Guadeloupen kunnista |
| 972 | Martinique | Luettelo Martiniquen kunnista |
| 973 | Ranskan Guayana | Luettelo Ranskan Guayanan kunnista |
| 974 | Réunion | Luettelo Réunionin kunnista |
Collectivités d'outre-mer tai COM:
| # | Hallintoalue | Luettelo kunnista |
| --- | --- | --- |
| 975 | Saint Pierre ja Miquelon | Luettelo Saint Pierren ja Miquelonin kunnista |
| 976 | Mayotte | Luettelo Mayotten kunnista |
| 987 | Ranskan Polynesia | Luettelo Ranskan Polynesian kunnista |
| 988 | Uusi-Kaledonia | Luettelo Uuden-Kaledonian kunnista |
Anita

Anita voi tarkoittaa muun muassa seuraavia asioita:
Anita, naisen etunimi
Anita, Itävaltaa euroviisuissa vuonna 1984 edustanut laulaja
Anita, suomalainen elokuva vuodelta 1994
Hurrikaani Anita, Meksikonlahdella elokuussa 1977 syntynyt hurrikaani
Vurnon Anita (s. 1989), alankomaalainen jalkapalloilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Anita”, voi hakea sivunnimihaulla, laajalla sivunnimihaulla tai tekstihaulla.
Anisotrooppinen suodatus

Vertailu trilienaarisesta suodatuksesta (vasemmalla) ja anisotrooppisesta suodatuksesta (oikealla).
Anisotrooppinen suodatus (anisotropic filtering, lyhennettynä AF) on 3D-grafiikassa käytetty tekniikka, jolla voidaan parantaa tekstuurien laatua pinnoilla, jotka ovat kaltevassa kulmassa ja kaukana kamerasta. Anisotrooppisessa suodatuksessa pikselille väriarvoa laskettaessa otetaan huomioon viereisten pikselien värit ja perspektiivi.
Anisotrooppinen suodatus poistaa aliasoitumista bilineaarisen ja trilineaarisen suodatuksen tavoin, mutta prosessissa syntyy vähemmän sumenemista ja täten lopputulos on tarkempi ja terävämpi. Anisotrooppinen suodatus on laskennallisesti suhteellisen raskasta ja vaatii paljon kaistanleveyttä. Siitä tuli kuluttajatason näytönohjainten ominaisuus vasta 1990-luvun lopulla, ja se on nykyaikaisten näytönohjainten yleinen ominaisuus, jonka käyttäjä voi ottaa käyttöön ajurien asetuksista  tai videopeleissä ohjelmointirajapintojen kautta.